Valtioneuvoston nimittämisestä ja eduskunnan toimielinten järjestäytymisestä seuraa kansliatoimikunnan kokoonpanoon muutoksia, joiden johdosta puhemiesneuvosto ehdottaa, että kansliatoimikunta asetetaan uudelleen.
Uudelleen asetettavan kansliatoimikunnan vaali toimitetaan keskiviikkona 19.6.2019 kello 14 pidettävässä täysistunnossa. Ehdokaslistat on jätettävä keskuskansliaan asian kiireellisyyden vuoksi viimeistään 19.6.2019 kello 11.
Päiväjärjestyksen 3. asiana on valiokuntien vaalit. Totean, että vaalit ovat yksimielisiä ja että eduskunta valitsee valiokuntien jäseniksi ja varajäseniksi edustajille jaetussa monisteessa luetellut edustajat. Suuren valiokunnan jäsenille ilmoitetaan, että valiokunta kokoontuu keskiviikkona 19.6.2019 kello 10.00 valiokunnan huoneeseen Pikkuparlamenttiin järjestäytymistä varten. Perustuslakivaliokunnan, lakivaliokunnan, maa- ja metsätalousvaliokunnan, puolustusvaliokunnan, sosiaali- ja terveysvaliokunnan, tulevaisuusvaliokunnan ja ympäristövaliokunnan jäsenille ilmoitetaan, että valiokunta kokoontuu välittömästi tämän täysistunnon päätyttyä valiokunnan huoneeseen järjestäytymistä varten. Ulkoasiainvaliokunnan, valtiovarainvaliokunnan, tarkastusvaliokunnan, hallintovaliokunnan, liikenne- ja viestintävaliokunnan, sivistysvaliokunnan, talousvaliokunnan ja työelämä- ja tasa-arvovaliokunnan jäsenille ilmoitetaan, että valiokunta kokoontuu tänään kello 15.15 valiokunnan huoneeseen järjestäytymistä varten.
Päiväjärjestyksen 4. asiana on Pohjoismaiden neuvoston Suomen valtuuskunnan vaali. Totean, että vaali on yksimielinen ja että eduskunta valitsee valtuuskunnan jäseniksi ja varajäseniksi edustajille jaetussa monisteessa luetellut edustajat. Valtuuskunnan jäsenille ilmoitetaan, että valtuuskunta kokoontuu tänään kello 14.55 kokoushuoneeseen A 116 järjestäytymistä varten.
Päiväjärjestyksen 5. asiana on Euroopan neuvoston Suomen valtuuskunnan vaali. Totean, että vaali on yksimielinen ja että eduskunta valitsee valtuuskunnan jäseniksi ja varajäseniksi edustajille jaetussa monisteessa luetellut edustajat. Valtuuskunnan jäsenille ilmoitetaan, että valtuuskunta kokoontuu järjestäytymistä varten tänään kello 15.30 Pikkuparlamentin kokoushuoneeseen Vaahtera.
Päiväjärjestyksen 6. asiana on Euroopan turvallisuus- ja yhteistyöjärjestön parlamentaarisen yleiskokouksen Suomen valtuuskunnan vaali. Totean, että vaali on yksimielinen ja että eduskunta valitsee valtuuskunnan jäseniksi ja varajäseniksi edustajille jaetussa monisteessa luetellut edustajat. Valtuuskunnan jäsenille ilmoitetaan, että valtuuskunta kokoontuu järjestäytymistä varten keskiviikkona 19.6.2019 kello 13.15 A-rakennuksen kabinettiin 1.
Päiväjärjestyksen 7. asiana on eduskunnan pankkivaltuutettujen vaali. Totean, että vaali on yksimielinen ja että eduskunta valitsee pankkivaltuutetuiksi edustajille jaetussa monisteessa luetellut edustajat.
Päiväjärjestyksen 8. asiana on Suomen Pankin tilintarkastajien vaali. Totean, että vaali on yksimielinen ja että eduskunta valitsee Suomen Pankin tilintarkastajiksi ja heidän varajäsenikseen edustajille jaetussa monisteessa luetellut henkilöt.
Päiväjärjestyksen 9. asiana on Kansaneläkelaitoksen valtuutettujen vaali. Totean, että vaali on yksimielinen ja että eduskunta valitsee valtuutetuiksi ja heidän varavaltuutetuikseen edustajille jaetussa monisteessa luetellut edustajat.
Päiväjärjestyksen 10. asiana on Yleisradio Oy:n hallintoneuvoston vaali. Totean, että vaali on yksimielinen ja että eduskunta valitsee hallintoneuvoston jäseniksi edustajille jaetussa monisteessa luetellut henkilöt.
Päiväjärjestyksen 11. asiana on eduskunnan tilintarkastajien vaali. Totean, että vaali on yksimielinen ja että eduskunta valitsee eduskunnan tilintarkastajiksi ja heidän varajäsenikseen edustajille jaetussa monisteessa luetellut edustajat.
Päiväjärjestyksen 12. asiana on Eduskunnan kirjaston hallituksen vaali. Eduskunnan kirjastosta annetun lain 2 §:n mukaisesti opetus- ja kulttuuriministeriö on ilmoittanut hallituksen asiantuntijajäsenten ja heidän varajäsentensä valitsemista varten kolme valtionhallinnon asiantuntijaa, kolme oikeustieteellistä asiantuntijaa ja kolme valtiotieteellistä asiantuntijaa. Lisäksi Eduskunnan kirjaston henkilökunta on ilmoittanut hallituksen henkilökuntajäsenen ja hänen varajäsenensä valitsemista varten kaksi henkilöä kirjaston henkilökunnasta. Totean, että vaali on yksimielinen ja että eduskunta valitsee eduskunnan kirjaston hallituksen jäseniksi ja varajäseniksi edustajille jaetussa monisteessa luetellut henkilöt.
Päiväjärjestyksen 13. asiana on Itsenäisyyden juhlavuoden lastensäätiön valtuuskunnan vaali. Totean, että vaali on yksimielinen ja että eduskunta valitsee valtuuskunnan jäseniksi ja varajäseniksi edustajille jaetussa monisteessa luetellut edustajat.
Lähetekeskustelua varten esitellään päiväjärjestyksen 14. asia. Puhemiesneuvosto ehdottaa, että asia lähetetään hallintovaliokuntaan.
Arvoisa rouva puhemies! Tässähän on kyseessä pelkästään voimaantulosäännöksen muuttaminen, mutta haluan tässä yhteydessä todeta, että on erinomaista, että hallitusneuvotteluissa saimme sovittua, että nämä aselupakäytännöt yhdenmukaistetaan koko maassa siten, että ampuma-aselainsäädäntöä ei tulla kiristämään.